martes, 29 de marzo de 2022
#000001
Recuerda que puetz ascuitar totz los programas en Ivoox, Spotify y la web de Radio Topo.
#000006
Dexter New Blood ye una mena de novena temporada, que ocurre diez anyos dimpués d’os acontecimientos recontaus en la ueitena. Dexter Morgan vive en un lugarón d’o norte de Nueva York, feliz y treballando en una botiga de materials de caza y pesca. En ista nueva historia se repite l’esquema d’as anteriors que tant buen resultau dio: crimens, asesinatos, dispareixius, set de sangre y muita emoción. Si bella cosa funciona, no cal cambiar-la.
#000010
La serie te va menando china-chana dica la fuga final, incrementando la tensión por cada minuto. Dexter, en istos diez capitols, contina chustificando-se a si mesmo y a la suya letal fayena en uns dialogos interiors. La fin apanya lo chandrío feito en 2013 y zarra de buena manera una serie que mereixeba qualcosa millor. La sola dubda ye si bi habrá un spin-off y si ye menester.
#000013
Dexter ye una serie sobre un psicopata feita dende la suya envista y con las suyas chustificacions morals, lo que tien los suyos periglos en una sociedat feita a amar a los protagonistas y no planteyar-se la moralidat d’o que fan. Mesmo a asumir-la como propia. Que yo adore lo personache de Dexter no significa que chustifique u que siga d’alcuerdo con las accions que fa en istas ueito magnificas temporadas y la que no en estió. Pero me preocupa la lectura que se faiga d’ista serie en un estau a on que los espanyolistas se visten d’un lider independentista como Willian Wallace pa ir ta una manifestación de policías. Cuento que los carnuces no aprecisan de mas chustificación moral pa las suyas idas de flama, que ya en tienen prou con toda la pasquinería facha, asinas que, si no lo has feito ya, acofla-te en lo sofá, ubri-te un hordio y unas saltaretas, y disfruta d’iste asesino tant agudico.
#000014
martes, 15 de marzo de 2022
#000021
Chuegos olimpicos y guerra en Ucraina. Tierra de barrenaus 8x14
#000022
La propuesta de celebración en los Pirineus d'os chuegos olimpicos d'hibierno no ye cosa nueva en lo nuestro país. Venimos de decadas de ferrete y de arrienda candidaturas con millor u pior fortuna. Cada vegada que se preba de debatir sobre las conseqüencias d'acullir ixe evento, qui lo empenta y refirma amaga ixe debat u chuga lo siempre util comodín de Catalunya. Charramos con Arriel Domínguez, activista en desfensa d'a montanyas, que nos explica la problematica d'ixos chuegos y como se ye organizando la oposición a ista nueva enchaquia pa la especulación y la destrucción d'o nuestro patrimonio natural.
#000023
miércoles, 9 de marzo de 2022
#000026
Lo papel d’os menors d’edat ha estau tamién en lo debat etico. Los X-Men, en lo momento que Charles Xavier los achunta, son adoslescents a qui mete a barallar-se con Magneto. Poco dimpués d’a segunda chenesi, Kitty Pride s’une a lo grupo con nomás 13 anyos, y ya yera 1980, asinas que se puet recurrir a l’argumento -falso, pa forro de bota - de que la chent en los 60 maduraba antes. Pensatz en las personas d’ixa edat que conoixetz y en qué farían d’haber de luitar contra supervillans u en qué utilidatz les darían a los suyos superpoders. En los vengadors fan fuera a Rage malas que descubren que tien cartoce anyos, dato que les heba amagau. Con tot y con ixo, anyos dimpués sí que acceptarían a Kamala Kahn u Miles Morales entre atros ninos como miembros d’o grupo.
#000032
N’i hai muitos atros comportamientos eticament reprobables u, como poco, discutibles: Xavier lobotomizando a Magneto, lo chenocidio d’o Día-M d’a Bruixa Escarlata, u lo de Jean Grey quan esdevien Fenix fosca, la predor d’a Zona Negativa durant la Guerra Civil, l’asesinato de Hank Pym de man de Wolverine en La era d’Ultrón, los numbrosos asesinatos de Magneto, Sersi convertindo a lo Caballer Negro en lo suyo Gann Josin, la colaboración de Gambit en la Masacre Mutant y l’abandono suyo de man d’a resta en l’Antartdida ... Una parrafiquera que se'n podría escribir bell libro.
#000034
Entre concierto y concierto, siempre nos quedará tiempo pa leyer y por ixo traigo tamién dos recomendacions literarias. Lo primer, I ara jo que faig? - Y ahora yo que hago, escrito por Andreu Escrivà y publicau en catalán por Sembrallibres y en castellano por Capitán Swing. Un texto bien util pa entender lo cambio climatico y como concarar-lo dende una envista muit completa que abraca muitos temas. Lo segundo, Insubmissió, de Joan Canela y publicau tamién por Sembrallibres, que ya en publiqué un post y que en iste programa tos n'eixamplo un poquet la información.
#000040
Dende o 4 d'Abril de 2007 han besitau iste blog:
#000047